`n Vreemde wêreld | SkalkSkryf
Tao Te Ching (vers 16) »
`n Vreemde wêreld
Oktober 22, 2009 deur Louwie
Wolk oor Moskou
Hierdie vreemde wolk is oor Moskou gesien. Dit het die mense glo erg op hol gehad. Party het gedink dis `n soort "Independence day" inval uit die buitenste ruim. Amerikaners dink dit is `n bewys dat die Russe nou gevorderde weermodifikasie programme het.
Wat dit ook al was, dit is erg vreemd!
Posted in Louwie | Tagged Rusland, UFO | 6 Kommentaar
op Oktober 23, 2009 at 7:01 vm flippiefanus
Dit lyk vir my soos 'n gedokterde foto.
op Oktober 23, 2009 at 9:19 vm Joh
Daar is (gelukkig) meer dinge in die hemele as wat ons kan verstaan.
op Oktober 23, 2009 at 3:49 nm Johan Swarts
Dis 'n gedokterde foto. Twee redes:
1. Vergelyk die ligintensiteit en kleur van die horison met dié wat by die wolkformasie gesien kan word. Dit verskil heeltemal te veel.
2. Kameras moet lig kry om 'n goeie beeld vas te vang. Hierdie foto is duidelik onder swak ligomstandighede geneem – as sodanig lyk alles in donkerte gehul. Nou – as daar wel so 'n formasie in die wolke was, sou dit net so min lug deurgelaat het (weereens – dink aan die tyd van die dag). Dit sou beslis nie so lig wees nie. Al hoe dit in natuurlike omstandighede so lig sou vertoon, is as daar letterlik een moerse skerp lug vanuit die hemele geskyn het – maar dan sou alles in die foto helder verlig wees.
op Oktober 24, 2009 at 4:29 nm Louwie
Ah, ons ewige skeptici. "Daar is meer dinge ….." inderdaad.
Gaan Google Cloud over Moscow, daar is video matriaal en selfs kommentaar van die Russiese weerburo oor die vreemde ding.
Maar natuurlik, die donnerse Russe lieg ook so, mens kan nie `n woord glo oor wat hulle sê nie. Bestaan Moscow werklik?
Mens kan nie sommer net dinge aanvaar nie, mens moet ondersoek en bewyse vind!
op Oktober 24, 2009 at 4:31 nm Johan Swarts
hokaai – let mooi op, ek het nie gesê dit het nie gebeur nie. ek het gesê dis 'n gedokterde foto.
klein verskilletjie 😉
op Oktober 25, 2009 at 5:34 nm flippiefanus
Louwie, ek het 'n soektog gaan doen oor hierdie wolk soos jy voorgestel het en inderdaad op vreeslik baie berigte van die wolk afgekom. Daar is inderdaad ook 'n video. Maar dit lyk my al die fotos kom van hierdie spesifieke video af. Almal wys die wolk uit dieselfde rigting. As dit so algemene verskynsel was sou mens verwag dat daar verskeie videos uit verskillende rigtings sou gewees het. My vermoed is dus dat dit is soos die weerkundiges beweer, naamlik dat dit net 'n optiese effek is wat waarskynlik slegs vanaf 'n sekere hoek die merkwaardige sirkel patroon gee. Niks bonatuurliks was betrokke nie.